Zmanjšanje odobritev za prevzem obveznosti in odobritev plačil v skladu s posodobitvijo potrebnih odhodkov in posodobitvijo prihodkov (lastna sredstva)

Spremembe splošnega izkaza prihodkov in posameznih oddelkov (I, III, V in X) so na voljo na portalu EUR-Lex ( http://eur-lex.europa.eu/budget/www/index-sl.htm ).

–Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije (…), in zlasti člena 44 Uredbe,

OBRAZLOŽITVENI MEMORANDUM

1.Uvod

Namen predloga spremembe proračuna (PSP) št. 4 za leto 2019 je posodobitev proračunskih odhodkov in prihodkov, da se upošteva najnovejši razvoj dogodkov:

–na strani odhodkov:

–sprostitev odobritev za prevzem obveznosti in odobritev plačil iz proračunskih vrstic podrazdelka 1a Konkurenčnost za rast in delovna mesta, 1b Ekonomska, socialna in teritorialna kohezija, razdelkov 3 Varnost in državljanstvo in 4 Evropa v svetu ter Solidarnostnega sklada Evropske unije;

–prilagoditev proračuna nekaterih institucij za leto 2019 zaradi odložitve izstopa Združenega kraljestva iz Evropske unije na 31. oktober 2019;

–na strani prihodkov: popravek napovedi tradicionalnih lastnih sredstev (tj. carin in prelevmanov na sladkor), davka na dodano vrednost (DDV) in osnov za bruto nacionalni dohodek (BND) ter vključitev ustreznih popravkov za Združeno kraljestvo in njihovo financiranje v proračun, kar vpliva na porazdelitev prispevkov lastnih sredstev držav članic v proračun EU.

2. Posodobitev odhodkov

2.1. Zmanjšanje odobritev za prevzem obveznosti in odobritev plačil

2.1.1 Organi za finančni nadzor (EBA, EIOPA in ESMA)

Komisija je septembra 2017 predlagala obsežen pregled mandatov Evropskega bančnega organa (EBA), Evropskega organa za zavarovanja in poklicne pokojnine (EIOPA) ter Evropskega organa za vrednostne papirje in trge (ESMA), ki zahteva znatno povečanje človeških in finančnih virov, zlasti za ESMA. Ključni element predloga je bil prehod na nov model financiranja, pri čemer bi se sedanji sistem financiranja s kombinacijo prispevka iz proračuna EU (40 %) in prispevka nacionalnih nadzornih organov (60 %) nadomestil s kombinacijo financiranja iz pristojbin in izravnalnega prispevka iz proračuna EU. Vzporedno s tem je Komisija predlagala tudi nov mandat za ESMA v zvezi z nadzorom centralnih nasprotnih strank, ki zahteva povečanje človeških virov in predhodno financiranje teh dejavnosti, ki se financirajo iz pristojbin, ob upoštevanju časa, ki je potreben za vzpostavitev sistema pristojbin.

Politični dogovor o teh predlogih je bil dosežen marca 2019. Kar zadeva pregled mandatov EBA, EIOPA in ESMA, je kompromisna rešitev v bistvu vključevala bolj omejeno razširitev obsega mandatov z ustreznim učinkom na potrebe po sredstvih, pri čemer se je ohranil sedanji model financiranja (delež 40/60 med proračunom EU in nacionalnimi organi). Mandat ESMA v zvezi z nadzorom centralnih nasprotnih strank bo v primerjavi s predlogom Komisije nekoliko bolj omejen. Oba predloga bosta imela učinek na proračun eno leto pozneje. Načrt za leto 2020 že odraža proračunske posledice za leto 2020. Predlaga se, da se s tem PSP proračun za leto 2019 posodobi, kar zadeva človeške in finančne vire.

Predlagano zmanjšanje prispevka EU za EBA, EIOPA in ESMA je prikazano v spodnji razpredelnici.





v EUR Proračunska vrstica Naziv Odobritve za prevzem obveznosti Odobritve plačil Oddelek III − Komisija 12 02 04 Evropski bančni organ (EBA) –2 490 000 –2 490 000 12 02 05 Evropski organ za zavarovanja in poklicne pokojnine (EIOPA) –2 360 000 –2 360 000 12 02 06 Evropski organ za vrednostne papirje in trge (ESMA) –13 670 000 –13 670 000 Skupaj –18 520 000 –18 520 000

Posodobljeni kadrovski načrti EBA (–10 delovnih mest), EIOPA (–9 delovnih mest) in ESMA (–27 delovnih mest) so določeni v prilogi v proračunskem formatu.

2.1.2 Evropska agencija za mejno in obalno stražo (Frontex)

Komisija je septembra 2018 predlagala podaljšanje mandata Evropske agencije za mejno in obalno stražo (Frontex), da bi do leta 2020 vzpostavili stalno enoto 10 000 mejnih policistov. Dokler zakonodajni predlog ne bo sprejet, je v proračun za leto 2019 v rezervo vključen znesek 19,3 milijonov EUR za kritje stroškov načrtovane zaposlitve prvega vala mejnih policistov (375 delovnih mest in 375 pogodbenih uslužbencev) v zadnjem četrtletju leta 2019.

Marca 2019 je bil dosežen politični dogovor o postopni vzpostavitvi stalne enote 10 000 mejnih policistov do leta 2027. Komisija ob upoštevanju pričakovanega začetka veljavnosti uredbe 1. novembra 2019 kot uradnega izhodišča za dejansko zaposlitev stalne enote mejnih policistov meni, da je treba v rezervi ohraniti znesek v višini 7,2 milijona EUR za kritje odhodkov za plače za prvo zaposlovanje mejnih policistov v letu 2019. Zato se lahko preostali znesek v rezervi v tem PSP prekliče. .